‫- סדרה מקורית של NETFLIX -‬
‫בשאיפה מטורפת ואכזרית לכבוש את מרכז יפן,‬
‫נובונאגה השמיד אויבים רבים שהמעיטו בערכו.‬
‫מערכות הלחימה האכזריות שלו‬ ‫להחלשת המוסדות הבודהיסטיים החזקים‬
‫יצרו התנגדות אליו‬ ‫בקרב קבוצות גדולות מהאוכלוסיה.‬
‫אפילו כמה מהגנרלים שלו‬ ‫מהרהרים בנאמנותם לנובונאגה.‬
‫זה לא מרתיע אותו,‬
‫ונובונאגה כעת שם לו למטרה‬ ‫קבוצת מורדי הרים ממחוז איגה,‬
‫שמסרבים לקבל את שלטונו הפיאודלי.‬
‫- מחוז איגה -‬ ‫- מרכז יפן -‬
‫במשך 150 שנה,‬ ‫"המורדים של איגה", כפי שהם נקראו,‬
‫קיימו שלטון עצמאי,‬ ‫והרחיקו כל פולש מהשטח שלהם.‬
‫- דארן אשמור -‬ ‫- היסטוריון, אוניברסיטת יאמנאשי גאקואין -‬
‫הם היו תערובת‬ ‫של חוטבי עצים ואיכרים, דייגים‬
‫ואינדיבידואליסטיים מושבעים אחרים שבחרו‬
‫לנהל חיים מאתגרים במורדות ההרריים של איגה.‬
‫הם חצבו את חייהם מתוך הסלע החי‬
‫ונבנו מעצמות האדמה שעליה הם חיו.‬
‫הם הכירו את הנוף טוב יותר מכל אחד אחר‬
‫ויכולים היו לנקוט במה שהיום‬ ‫אנחנו קוראים לו "לוחמת גרילה"‬
‫נגד כל מי שהעז לפלוש לתוך השטח שלהם.‬
‫הם היו כל כך טובים‬ ‫בשיטות הלחימה הלא סדורה האלה,‬
‫שאחרי הכול, היו הדבר היחיד שעמד לרשותם,‬
‫שכך בעצם נולדו האגדות על הנינג'ה של איגה.‬
‫- סטיבן טרנבול -‬ ‫- היסטוריון וסופר -‬
‫המילה "נינג'ה", שמוכרת לנו כל כך בימינו,‬
‫היא בעצם קריאה מודרנית של ביטוי יפני‬ ‫שמרמז לסודיות.‬
‫ומבטאים אותו "שינובי".‬
‫שינובי טוב יכול לתפקד היטב בכל מצב.‬
‫ריגול…‬
‫כל סוג של איסוף מודיעין…‬
‫ומתנקשים.‬
‫ההכשרה התחילה בגיל צעיר מאוד.‬
‫אבל בנוסף לאומנויות הלחימה הרגילות,‬
‫ההכשרה כללה גם שיטות להכנת חומרי נפץ‬ ‫ואפילו, בחלק מהמקרים, רעל.‬
‫גם נשים רבות הוכשרו להיות שינובי.‬
‫במילים אחרות, הן הוכשרו להיות מרגלות,‬ ‫מתנקשות, אוספות מידע.‬
‫- לזלי דאונר -‬ ‫- היסטוריונית וסופרת -‬
‫הן היו מסוגלות לחדור למשק הבית של המטרה.‬
‫הן יכולות היו להסתתר לעיני כל.‬
‫הן הוכשרו להשתלב בחברה,‬
‫אבל לעשות זאת בתור פעילות שינובי.‬
‫הייתה אישה שינובי בשם מוצ'יזוקי צ'יומה,‬
‫והיא הוכשרה על צלע ההר.‬
‫היא פנתה לגברים ואז אספה מידע.‬
‫ואם יש צורך, הן שוכבות איתם.‬
‫לפעמים הן אפילו הורגות את האנשים‬ ‫אחרי השגת המידע.‬
‫- טומוקו קיטאגווה -‬ ‫- היסטוריונית וסופרת -‬
‫אז הן הוכשרו להיות גם מתנקשות.‬
‫- אודה גנרל -‬ ‫- נרצח ב-1571 -‬
‫לא משנה איך תקראו להם,‬
‫שינובי או נינג'ה או מורדים,‬
‫האנשים האלה פיתחו את האומנות שלהם‬
‫בביתם ההררי שבאיגה במשך מאות שנים.‬
‫זמנים ונסיבות קשים‬ ‫מגדלים גברים ונשים קשוחים.‬
‫אסור היה לזלזל‬ ‫באותם מתנקשים, מרגלים וסוכנים,‬
‫כי בעבור כמה מטבעות,‬ ‫הם היו יכולים לעשות יותר מצבא שלם.‬
‫וכהוספת חטא על פשע,‬
‫לוחמי האיגה המשיכו בפשיטות‬ ‫לתוך השטח של אודה.‬
‫הם התגלו כעצם בגרונו של נובונאגה,‬
‫עצם שהוא היה נחוש לסלק.‬
‫הרגו כל אחד ואחת מהם!‬
‫חבורת טפילים!‬
‫איך הם מעזים?‬
‫הביאו לי סאקי!‬
‫לא רק שהם פשטו על ערוצי התקשורת שלו,‬
‫המחוז הקטן שלהם היה ממש צמוד‬
‫לשטח של בנו של נובונאגה, אודה נובוקאטסו.‬
‫סאקי! הביאו לי סאקי!‬
‫אודה נובוקאטסו החליט להשמיד אותם בשם אביו.‬
‫נובוקאטסו, כמובן,‬ ‫עמד בצל אחיו, בדרכים רבות.‬
‫נובוקאטסו אולי ראה בזה הזדמנות‬ ‫להוכיח את ערכו לאביו, נובונאגה.‬
‫- דיוויד איסון -‬ ‫- היסטוריון, אוניברסיטת קאנסאי גאידאי -‬
‫התוכנית של אודה נובוקאטסו‬ ‫הייתה פשוטה למדי.‬
‫הוא התכוון להיכנס לאיגה‬ ‫בשלושה מעברי הרים נפרדים,‬
‫לשלב את כוחותיו ולהשמיד את פשוטי העם האלה.‬
‫נובוקאטסו, אדם קונבנציונלי יותר,‬
‫צעד אל תוך איגה‬
‫כשבראשו תמונה של האנשים האלה‬ ‫כלא יותר משוכני יערות.‬
‫אנשי איגה ידעו בדיוק איפה הם יהיו‬
‫ואיפה המקומות שבהם הכי טוב לתקוף אותם.‬
‫כאשפי לוחמת גרילה,‬
‫הם היו נחושים להפוך את הרי איגה לנשק.‬
‫כשהלחימה החלה,‬
‫כוחותיו של נובוקאטסו ניסו להסתדר בגושים‬ ‫על מנת להשיב אש…‬
‫לתקוף!‬
‫אבל הם לא ידעו במי הם יורים.‬
‫כל הזמן הזה, אנשי איגה‬ ‫זורמים אחורה וקדימה כמו גאות ושפל.‬
‫זאת הייתה סצנה של בלבול מוחלט.‬
‫הקרב הזה לא היה קרב.‬ ‫זאת הייתה תבוסה.‬
‫בלי סדר, בלי מטרה.‬
‫במהלך התקיפה,‬ ‫אחד מהגנרלים הבכירים של נובוקאטסו נהרג.‬
‫זאת הייתה השפלה מוחלטת‬ ‫בשביל אודה נובוקאטסו,‬
‫אז הוא הורה על נסיגה מיידית.‬
‫ובדרכם חזרה לאיסה,‬
‫הם הוטרדו לאורך כל הדרך על ידי המקומיים.‬
‫שתפסו מקלות ואבנים אם לא היה ברשותם נשק‬
‫ותקפו בעזרתם את החיילים הנסוגים הנואשים.‬
‫צבא הניצולים נסוג בחיפזון‬
‫בלי לדעת מי או מה נלחם בהם.‬
‫איך אפשר להפסיד לחבורת פשוטי עם?‬
‫אתה ממיט בושה על השם אודה.‬
‫המערכה הייתה אסון חסר תקדים.‬
‫מספיק.‬
‫צא החוצה.‬
‫אם התבוסה הזאת לא הייתה נענית בעונש,‬
‫ייתכן מאוד שהיא הייתה מובילה‬
‫למרידות גדולות יותר נגדו.‬
‫ואנחנו יודעים, ללא ספק,‬ ‫שנובונאגה כעס כל כך‬
‫עד כדי כך ששקל להוציא להורג את נובוקאטסו.‬
‫אני רוצה שתהרוג את כולם.‬
‫במקום זאת, בכל אופן, התוכנית שלו הייתה‬ ‫פשוט למחוק את איגה מעל פני המפה.‬
‫ב-1581, נובונאגה בחר חמישה‬ ‫מהגנרלים המנוסים ביותר שלו‬
‫לפלישה עצומה לאיגה מחמישה כיוונים שונים.‬
‫תושבי איגה התנגדו ככל שיכלו.‬
‫עם זאת, אנשי איגה לא הצליחו לעשות‬
‫את מה שעשו כשנובוקאטסו תקף.‬
‫לא היו ברשותם המשאבים‬ ‫לארוב לחמישה צבאות נפרדים.‬
‫הצבא של נובונאגה התקדם,‬
‫שרף כל כפר, כל בית שנתקל בו.‬
‫והרג את כל מי שתפס מחסה.‬
‫זה אכן היה מצב של דוד וגוליית,‬
‫אבל הפעם גוליית הוא זה שינצח.‬
‫גבר, אישה וילד נפלו לחרב או ללפיד.‬
‫אפילו נאמר שבמקום לאפשר ליקיריהם‬ ‫ליפול בידי אויב,‬
‫חיילי איגה הרגו את משפחותיהם‬ ‫ואז התאבדו בעצמם.‬
‫לא רק בשביל להגן על כבוד משפחתם,‬ ‫אלא בשביל לשמור על סודותיהם.‬
‫זה היה רצח עם,‬
‫השמדה מכוונת ושיטתית של כל החיים באיגה.‬
‫נובונאגה ספג השפלה שלא יכול היה לשאת,‬
‫וכל אנשי המחוז ישלמו על כך בחייהם.‬
‫עם הצלחת שיכוך ההתקוממות באיגה…‬
‫אודה נובונאגה הגיע, לדעתי,‬ ‫לשיא כוחו וסמכותו.‬
‫- מומוצ'י סנדאיו -‬ ‫- מנהיג מורדי איגה -‬
‫הוא היה מרחק נגיעה מאיחוד מדינת יפן כולה.‬
‫לא רק שהוא הביס כמה מהשמות הגדולים ביותר‬ ‫בהיסטוריה היפנית,‬
‫הוא גם הוכיח את כוחו קבל עם ועדה‬ ‫בבניית המבצר הגדול ביותר שנראה ביפן.‬
‫זאת הייתה טירת אזוצ'י.‬
‫המבנה בן שבע הקומות של הטירה‬ ‫עוצב באופן חדשני לגמרי.‬
‫בכל קומה של המצודה‬
‫הייתה מערכת הרמזים שונה‬ ‫לאלים או לבעלי חיים או לאנשים בעלי עוצמה.‬
‫אז בכל עליית קומה,‬ ‫התגלו בפניך ישויות גבוהות יותר, כביכול.‬
‫- מייקל אוסלין -‬ ‫- היסטוריון וסופר -‬
‫אבל בקומה העליונה,‬ ‫שבה שכן החדר הפרטי של נובונאגה,‬
‫לא היה כלום…‬
‫חוץ ממראה,‬
‫שבה הוא יכול היה להביט בארשת פניו.‬
‫בדומה לאלכסנדר הגדול שייצב את מעמדו‬ ‫במדבריות מצרים כאל שיש לסגוד לו,‬
‫הייתה אמונה שמכיוון שנובונאגה‬ ‫התקין רק את המראה הזאת,‬
‫שהייתה הסימן המסורתי של האלים ביפן,‬
‫שהוא ראה בעצמו אל.‬
‫הוא הפך לשופט דמים,‬
‫קצר את כל המעמדות‬
‫והאזורים ביפן,‬
‫פילס בעצמו את דרכו לשלטון…‬
‫ובעקבות כל מעשי הטבח העקובים מדם שלו,‬
‫כמה אנשים בקיוטו העניקו לו‬
‫את השם "מלך השדים של ששת הרקיעים".‬
‫אתה מגיע לנקודה‬
‫שבה עליך להתרחק מהכוח‬
‫או להמשיך להרוג.‬
‫נובונאגה בחר באפשרות השנייה.‬
‫- יפן, 1582 -‬
‫"מלך השדים"‬ ‫ממשיך את תוכנית ההתפשטות האכזרית שלו‬
‫ושם על הכוונת שלו מטרה חדשה…‬
‫- קיוטו -‬
‫משפחת מורי החזקה,‬ ‫ששולטת בשטחים נרחבים במערב.‬
‫הוא מצווה על טויוטומי הידיושי,‬ ‫הגנרל הנאמן שלו שמשרת אותו זמן רב,‬
‫לתקוף את הטירה שמשמשת להם מעוז מרכזי.‬
‫- טירת טקמצו -‬
‫זהו מהלך שישפיע רבות‬ ‫על עתידם של שני הגברים.‬
‫- טויוטומי הידיושי -‬
‫בשלב הזה, הידיושי הוא אחד‬ ‫מהמפקדים בשטח הבכירים ביותר של נובונאגה,‬
‫והוא מופקד על מערכה‬
‫להילחם במשפחת מורי במערב יפן,‬ ‫אחת ממשפחות הדאימיו החזקות ביותר.‬
‫הידיושי הטיל מצור‬ ‫על אחת מהטירות של מורי, טירת טקמצו.‬
‫- ניית'ן לדבטר -‬ ‫- היסטוריון -‬
‫בטירה הוצב חיל מצב שהורכב‬ ‫בערך מ-5,000 חיילים,‬
‫שהידיושי הקיף עם 30,000 חייליו.‬
‫עם זאת, הוא קיבל דיווחים שמורי‬ ‫מגיעים עם צבא של מעל 40,000.‬
‫זה הציב את הידיושי במצב מסוכן.‬
‫אם צבא הסיוע הזה של מורי יגיע,‬
‫הוא יהיה כלוא בין מגני הטירה וחומותיהם‬ ‫לבין כוח הסיוע של מורי.‬
‫הידיושי שלח הודעה לאודה נובונאגה‬
‫שבה תיאר את המצב‬ ‫וביקש מנובונאגה לבוא עם עיקר הכוחות שלו‬
‫כדי להתעמת עם צבא הסיוע המתקרב של מורי.‬
‫מיטסוהידה…‬ ‫שלח את החיילים שלך לסייע להידיושי.‬
‫אני אצטרף בקרוב.‬
‫בהבינו את הדחיפות של המצב,‬
‫נובונאגה הורה למיטסוהידה‬ ‫לצאת מערבה כמה שיותר מהר.‬
‫נובונאגה התכונן להצטרף עם הצבא שלו.‬
‫- אקצ'י מיטסוהידה -‬
‫לאקצ'י מיטסוהידה היה רקע יוצא דופן.‬
‫הוא נכנס לשירותו של נובונאגה בתור רונין.‬
‫במילים אחרות,‬ ‫סמוראי שאדונו הקודם נהרג בקרב.‬
‫- אייזק מאייר -‬ ‫- היסטוריון -‬
‫רוב האדונים היו בוחרים בתור מפקדים בכירים‬ ‫אנשים ממשפחות שהיו בעלות ברית קרובות‬
‫במשך מאות שנים.‬
‫נובונאגה מוכן לקחת את הנווד הזה,‬
‫שאין לו קשר למשפחת אודה,‬ ‫ולהפוך אותו למנהיג בכיר.‬
‫- אחת עשרה שנים קודם לכן -‬
‫מיטסוהידה היה בודהיסט נלהב‬
‫והוטרד עמוקות מהטבח בבודהיסטים בהר היאי.‬
‫בבקשה, תפסיק!‬
‫ואנחנו אכן יודעים שלפעמים‬
‫נובונאגה העליב אותו בפומבי‬ ‫ואפילו השפיל אותו.‬
‫בבקשה, תפסיק!‬
‫בין המקרים הרבים‬ ‫שבהם נובונאגה פגע במיטסוהידה,‬
‫נאמר שבמהלך מערכה צבאית,‬
‫האכזריות של נובונאגה הביאה אפילו‬ ‫למותה של אמו של מיטסוהידה.‬
‫- מייקל וורט -‬ ‫- היסטוריון, אוניברסיטת מרקט -‬
‫הכעסים האלה, ה…‬ ‫היחס הרע הזה, הניצול לרעה,‬
‫הם נערמים בלב שלו.‬ ‫ונראה שזה מה שדחף אותו לקצה.‬
‫הגיע הזמן.‬
‫אנחנו יוצאים למלחמה.‬
‫כן, המפקד!‬
‫במקום לצאת ולסייע להידיושי,‬
‫מיטסוהידה הורה לאנשיו לצאת לכיוון קיוטו.‬
‫ורק ברגע האחרון‬
‫הוא שיתף את הגנרלים שלו בתוכניתו,‬
‫שהייתה לרצוח את נובונאגה ולהשתלט על יפן.‬
‫נובונאגה נח באותו לילה‬ ‫במקדש קטן בקיוטו שנקרא הונו-ג'י.‬
‫נובונאגה צפוי להחזיק קבוצה קטנה של משרתים‬ ‫ושומרי ראש שישרתו בתור כוח אישי שלו.‬
‫זה רגע שבו הוא פגיע.‬
‫זאת הזדמנות שאולי לא תחזור על עצמה,‬
‫ונראה שמיטסוהידה ראה אותה ככזאת.‬
‫מיטסוהידה הצעיד את צבאו‬ ‫היישר לתוך לבה של קיוטו‬
‫ופתח במתקפה סוערת על מקדש הונו-ג'י.‬
‫נובונאגה הופתע לגמרי.‬
‫כשהוא הבין מה קורה…‬
‫הוא נלחם באומץ עד הרגע האחרון.‬
‫אודה נובונאגה עד מהרה הבין שהכול אבוד.‬
‫עם זאת, הוא לא הצליח להימלט…‬
‫והוא פרש לאחד החדרים האחוריים של המקדש.‬
‫זה נראה, לכל העולם,‬ ‫שעלייתו של נובונאגה בלתי ניתנת לעצירה.‬
‫הוא התקדם, בתוך עשרים שנה בערך,‬
‫משליטה בחלק אחד של מחוז קטן‬ ‫לשליטה בשליש מהמדינה,‬
‫ועכשיו, בתוך יום אחד, העולם התהפך.‬
‫זה היה מקרה מזעזע לחלוטין‬ ‫שאף אחד לא היה מוכן אליו.‬
‫בהחלט לא היורש של נובונאגה,‬ ‫בנו הבכור, נובוטאדה,‬
‫שבאותו זמן שכן בטירת אזוצ'י,‬ ‫מרחק בערך 30 קילומטר מזרחה משם.‬
‫הדבר הבא שמיטסוהידה עשה‬
‫היה להצעיד את צבאו לאזוצ'י‬ ‫ולרצוח את נובוטאדה.‬
‫בכך שהרג את נובונאגה ויורשו,‬
‫אקצ'י מיטסוהידה יצר ואקום שלטוני ביפן,‬
‫וזה היה ואקום שהוא בעצמו היה נחוש למלא.‬
‫מותו של נובונאגה בידי אקצ'י מיטסוהידה‬ ‫הוא מפתיע.‬
‫המצביא הגדול נהרג עכשיו,‬
‫ולכן הדפוס הפוליטי שכולם חשבו שיצא לפועל‬
‫עכשיו רק מחכה למישהו שייקח יוזמה.‬
‫עכשיו זה מרוץ שיקבע‬ ‫מי יכול לתפוס את השלטון בקיוטו הכי מהר.‬
‫בעיקרון יש שלושה מתמודדים.‬ ‫ יש את אקצ'י מיטסוהידה,‬
‫יש את טוקוגאווה איאיאסו, שנמצא במזרח,‬
‫ויש את טויוטומי הידיושי.‬
‫בזמן שכל זה קורה,‬ ‫הידיושי נמצא במערב יפן ונלחם במורי.‬
‫אז הוא מחכה בחרדה גדולה‬ ‫לחדשות על תגבורת מהשטח המרכזי של אודה.‬
‫כשהשליח סוף סוף מגיע,‬
‫מה שיש לו לומר להידיושי‬ ‫ישנה את מהלך ההיסטוריה היפנית.‬
‫נובונאגה מת.‬
‫הידיושי יעשה מה שלוחם נאמן אמור לעשות‬
‫ויצא לנקום, בגילוי נאמנות לנובונאגה‬ ‫גם לאחר מותו.‬
‫במשך 11 ימים,‬ ‫איש לא מגלה התנגדות למיטסוהידה.‬
‫על הידיושי לנקום את מות אדונו שנפל,‬
‫מחשש שמצביאים נוספים‬ ‫יתייצבו לצד מיטסוהידה.‬
‫- קיוטו, מיטסוהידה, הידיושי -‬
‫הידיושי ממהר לעבר קיוטו‬ ‫כדי להילחם במיטסוהידה בקרב‬
‫שיקבע מי יתפוס את השלטון על מרכז יפן.‬
‫בשלב זה, מיטסוהידה היה המום‬
‫מכך שהידיושי הצליח לנוע כל כך מהר‬ ‫כדי להילחם בו.‬
‫הוא האמין שיש לו זמן‬ ‫לבסס את מעמדו במרכז יפן‬
‫לפני שיצטרך להתמודד עם כל איום אפשרי.‬
‫ננוע בכיוון הזה.‬
‫הוא מבין שהכוח שלו הוא הנחות,‬
‫אז הוא בוחר עמדה במקום שנקרא יאמאזאקי.‬
‫הסיבה שהקרב התרחש ביאמאזאקי‬
‫היא שהטירה של אקצ'י מיטסוהידה‬ ‫שכנה על שביל גישה צר מאוד‬
‫שמכוסה בהרים מצד אחד ובנהר מצד שני.‬
‫זה היה מקום מצוין לביצור עמדה.‬
‫אם לא תשלוט בשטח ותבחר בו‬
‫כדי למנוע מכוחות לאגף אותך‬ ‫כשאתה בנחיתות מספרית,‬
‫אתה בעצם במצב שבו אתה לא מסוגל לנצח.‬
‫הדוגמה הקלאסית לכך היא קרב תרמופילאי‬ ‫בהיסטוריה המערבית, כן?‬
‫שלוש מאות הספרטנים שהודפים את הפרסים.‬
‫זאת התיאוריה של מיטסוהידה,‬
‫שהוא יכול להשתמש ביתרון ההגנתי הזה לטובתו.‬
‫עם זאת, הוא עשה טעות קריטית.‬
‫הוא לא מציב חיילים על ההר, שנקרא טנוזן.‬
‫כוחותיו של הידיושי מגיעים לשם ראשונים‬ ‫ותופסים את העמדה הגבוהה.‬
‫הידיושי שולח את האגף הימני שלו‬ ‫לעבר השורות של אקצ'י.‬
‫ברגע שהם עסוקים בלחימה,‬ ‫הוא שולח את האגף השמאלי שלו.‬
‫אז הוא מתנגש בכוחות של אקצ'י משני הצדדים.‬
‫כשהקרבות פורצים בין שני הצדדים‬
‫בהתחלה נראה שהתוכנית של מיטסוהידה תצליח.‬
‫יאמאזאקי היה קרב אכזרי במיוחד.‬
‫קולות של גברים צורחים, דם נשפך מפצעים.‬
‫ובייחוד הירי המרוכז מהארקבוזים,‬
‫שהפך עכשיו לנורמה בלוחמת הסמוראים.‬
‫כך שענני עשן יתחילו לערפל את הקרב,‬
‫ובתוך הירי הצפוף הזה‬ ‫אפשר לראות את הבזקי האור מהרובים,‬
‫צלילי סוסים צורחים, קולות של חרבות חותכות.‬
‫אקצ'י!‬
‫ההתקפה קשה מדי.‬
‫מיטסוהידה נאלץ לברוח.‬
‫את זה מיטסוהידה הצליח לעשות.‬
‫הוא דהר משם עם קומץ חסידים נאמנים‬ ‫וניסה להסתתר בכפר סמוך.‬
‫כמה איכרים הבחינו בו.‬
‫מיטסוהידה הוקף מכל עבר…‬
‫ונדקר למוות.‬
‫עכשיו אקצ'י מיטסוהידה מת,‬
‫שלושה עשר ימים לאחר שהתנקש באדונו,‬ ‫אודה נובונאגה.‬
‫כיוון שכך, בדורות שבאו אחר כך הוא נודע,‬
‫בלעג מה, בתור "השוגון של 13 הימים".‬
‫בנקמת מות אדונו‬ ‫בכך שהרג את הבוגד, אקצ'י מיטסוהידה,‬
‫הידיושי נכנס למעשה לחלל הפוליטי שנוצר.‬
‫הוא הגיב במהירות הגדולה ביותר‬ ‫מבין כל הדאימיו,‬
‫הוא הביס את מיטסוהידה באופן מוחץ בקרב‬ ‫שבועיים בלבד אחרי מותו של נובונאגה,‬
‫ועכשיו הוא תקע את ראשו של אקצ'י מיטסוהידה‬ ‫על עמוד…‬
‫מעשה שבעצם היה הכרזה‬
‫שאמרה שהידיושי‬ ‫מתכנן להפוך לדאימיו החזק ביותר בארץ.‬
‫זה שימש סימן אזהרה לאחרים.‬
‫- יואיצ'י הוריקושי -‬ ‫- היסטוריון -‬
‫סימן שאמר שאם תתמרדו, זה יקרה גם לכם.‬
‫בנוסף, המשמעות הייתה שהידיושי‬
‫הוא זה שהרג את המורד.‬
‫זאת הייתה ההודעה שלו לעיתונות.‬
‫הידיושי נולד בלי שם משפחה.‬ ‫הוא נולד פשוט עם.‬
‫חלק אפילו הציע שהוא נולד מנודה.‬
‫הוא עלה לגדולה בזכות כישורים, אינטליגנציה‬ ‫וערמומיות יוצאי דופן.‬
‫- דיוויד ספפורד -‬ ‫- היסטוריון, אוניברסיטת פנסילבניה -‬
‫הידיושי…‬
‫אני חושב שהתיאור הכי טוב שאפשר לתת‬ ‫לעלייתו לגדולה הוא "מטאורית".‬
‫רבים מפשוטי העם נכנסים לעולם הלוחמה‬ ‫בתקופה הזאת‬
‫כחיילי רגלים, אבל להצליח להגיע‬ ‫למה שנקרא בצורה אנכרוניסטית "דרג הקצונה"?‬
‫זה נדיר מאוד.‬
‫וכתוצאה מכך,‬ ‫הידיושי נמצא כעת בעמדה שהיא לדעתי‬
‫באמת בלתי נתפסת, בדרך כלל,‬ ‫בשביל אדם במעמד החברתי שלו.‬
‫יש לו כוח עצום.‬
‫למרות שהידיושי‬ ‫הפך לדאימיו החזק ביותר ביפן,‬
‫וזכה ללגיטימציה בזכות נקמת מות אדונו,‬ ‫הוא עדיין בסכנה גדולה.‬
‫יש דאימיו גדולים באזורים אחרים של יפן,‬ ‫במערב ובמזרח,‬
‫ויש דאימיו אחרים שהיו וסאלים של נובונאגה,‬ ‫שירצו את השלטון לעצמם.‬
‫אז הוא לחלוטין לא מחוץ לטווח סכנה,‬
‫אבל הוא בעמדה הכי טובה, בפער.‬
‫לאשתו של הידיושי קראו ליידי ננה,‬
‫והיא הייתה גורם מכריע‬ ‫במאמצו לרשת את נובונאגה.‬
‫היא הייתה האדם הכי חשוב בחייו של הידיושי.‬
‫היא סיפקה לו תמיכה רבה.‬ ‫היא הייתה הסלע שלו.‬
‫היא הייתה אחראית בצורה מוחלטת‬ ‫על העניינים בטירת אוסקה.‬
‫אז היא הייתה אחראית על שמירת הסדר.‬
‫אפשר לומר שהיא הייתה הדאימיו בהיעדרו.‬
‫כשהידיושי יצא למערכה צבאית,‬ ‫הם החליפו מכתבים.‬
‫בנוסף, ננה ייעצה להידיושי‬ ‫מה לעשות עם בני הערובה שלו,‬
‫אילו בריתות לכרות,‬
‫וגם אילו תנאים‬ ‫הידיושי צריך להציב לאנשים אחרים.‬
‫ננה והידיושי, ביחד,‬ ‫התחילו לראות ביפן את הארץ שלהם.‬
‫הם התחילו לראות את הארץ הזאת‬ ‫כממלכה אלוהית שהם יכולים לשלוט בה.‬
‫מבחינת הידיושי, זה היה הרגע הגורלי שלו.‬
‫כעת הייתה לו הזדמנות‬ ‫להשתלט על השטחים של נובונאגה,‬
‫אבל ראשית היה עליו לנטרל את שארית המתנגדים‬ ‫משאר משפחת אודה.‬
‫אחרי ההפיכה של מיטסוהידה,‬ ‫שניים מבניו של נובונאגה נותרו בחיים.‬
‫המבוגר היה נובוטאקה,‬ ‫הצעיר יותר, נובוקאטסו.‬
‫טענתו של אודה נובוקאטסו‬ ‫הייתה פשוט שהוא היורש האמיתי של נובונאגה,‬
‫ושהידיושי ביצע הפיכה לא חוקית.‬
‫התגובה המיידית של אודה נובוטאקה‬
‫הייתה לחפש בעלי ברית‬ ‫כדי למנוע מהכוכב העולה הידיושי‬
‫לגזול ממנו את מעמדו.‬
‫אודה נובוטאקה מצא גנרלים לשעבר‬ ‫של אודה נובונאגה.‬
‫אחד מהם היה גנרל חשוב מאוד‬ ‫בשם שיבאטה קטסויה.‬
‫קטסויה נלחם לצד נובונאגה‬ ‫מאז תקופת אוקהאזמה,‬
‫ובנוסף הוסיף לרפרטואר הקרבות שלו‬
‫את קרבות אנגאווה, נאגאשינו‬ ‫ואת המערכה הארוכה נגד האיקו-איקי.‬
‫והוא עדיין היה נאמן לזכרו של נובונאגה,‬
‫ולכן היה אך טבעי שאודה נובוטאקה ייקח אותו‬ ‫להיות בעל ברית.‬
‫הוא היה אויב אימתני.‬
‫ושיבאטה קטסויה חושב, "זה הרגע שלי.‬
‫זאת ההזדמנות שלי לחסל את הידיושי‬ ‫ולמצב את עצמי סופית‬
‫כראשון בין שווים בשבט אודה."‬
‫והפיצול הזה מייצר עימות, התנגשות,‬ ‫בין הידיושי לשיבאטה.‬
‫החיסרון הגדול שהיה לשיבאטה קטסויה‬
‫הוא שהוא לא יכול היה‬ ‫לנקוט פעולה צבאית מיידית נגד הידיושי,‬
‫וזה היה רק בגלל מזג האוויר.‬
‫היה עכשיו חורף,‬
‫וההרים שבין המחוז שלו לבין קיוטו‬ ‫היו מכוסים בשלג.‬
‫הוא יצטרך לחכות עד האביב כדי לעשות מהלך,‬
‫וזה נתן להידיושי יתרון אדיר.‬
‫- יפן, 1582 -‬
‫במהלך חודשי החורף,‬
‫הידיושי מחזק את שלושת המבצרים שלו‬ ‫ששומרים על מעבר ההרים…‬
‫- הידיושי, קיוטו -‬
‫בניסיון לעכב את התקדמותו של קטסויה.‬
‫- קטסויה -‬
‫לאחר מכן, הידיושי מטיל מצור‬ ‫בקרבת טירת גיפו,‬
‫שמוחזקת על ידי בעלי בריתו של קטסויה.‬
‫- טירת גיפו -‬
‫עם בוא האביב והפשרת השלגים,‬
‫קטסויה יוצא להשתלט על מבצרי ההרים.‬
‫אם הוא יצליח,‬
‫חלומו של הידיושי לשלוט ביפן‬ ‫יסתיים במהירות שבה החל.‬
‫- טירת קיטנושו -‬ ‫- המטה של שיבאטה קטסויה, 1583 -‬
‫כשהגיע האביב והשלגים הפשירו,‬ ‫שיבאטה קטסויה שלח כוח לא קטן‬
‫לאבטח את שלוש מצודות הגבול‬ ‫שהידיושי הקים על פסגות ההר.‬
‫זאת הייתה הדרך היחידה‬ ‫להבטיח את מעבר צבאו בשלום.‬
‫בהתחלה, התוכנית הצליחה.‬
‫אנשיו של קטסויה הכניעו לחלוטין‬ ‫את שני המבצרים הראשונים.‬
‫המגנים ששרדו נמלטו לחסות במבצר השלישי.‬
‫שמו היה שיזוגאטקה,‬ ‫והוא היה הגדול מבין השלושה.‬
‫שיבאטה קטסויה איחד את הכוח שלו‬ ‫כדי לתפוס את השלל האחרון‬
‫שיבטיח את ההתקדמות נגד הידיושי.‬
‫אם שיזוגאטקה יפול,‬
‫שלטונו של הידיושי יסתיים.‬
‫מבחינת הידיושי, המונח על כף המאזניים‬ ‫לא יכול היה להיות כבד יותר.‬
‫כעת החלו לנוע‬ ‫גלגליו של מאבק השליטה המכריע ביותר‬
‫בהיסטוריה היפנית כולה.‬
‫תרגום כתוביות: גיא הילדסהימר‬